Komisijos sprendimas
2002 m. birželio 13 d.
iš dalies keičiantis Sprendimą 97/222/EB, nustatantį trečiųjų šalių, iš kurių valstybės narės leidžia importuoti mėsos produktus, sąrašą, į jį įrašant Argentiną, Čilę ir Urugvajų
(pranešta dokumentu Nr. C(2002) 2100)
(tekstas svarbus EEE)
(2002/464/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Tarybos reglamentu (EB) Nr. 1452/2001 [2], ypač į jo 21a straipsnio 2 dalį,
kadangi:
(1) Komisijos sprendime 97/222/EB [3] su paskutiniais pakeitimais, padarytais Sprendimu 2002/184/EB [4], nustatytas trečiųjų šalių, iš kurių valstybės narės leidžia importuoti mėsos produktus, sąrašas.
(2) Paaiškėjus su snukio ir nagų liga susijusiai Argentinos epidemiologinei padėčiai, turint omenyje Chubut, Santa Cruz ir Tierra del Fuego provincijas, Komisijos sprendimu 93/402/EEB [5] su paskutiniais pakeitimais, padarytais Sprendimu 2002/338/EB [6], leidžiama importuoti iš šių provincijų kilusią šviežią avieną, ožkieną ir jautieną su kaulais.
(3) Komisijos sprendime 97/222/EB nustatytas trečiųjų šalių, iš kurių valstybės narės leidžia importuoti mėsos produktus, sąrašas turi būti atnaujintas įrašant į jį tam tikras rajonais suskirstytas Argentinos teritorijas, be to, būtina atsižvelgti į sveikatos padėtį Argentinoje, Čilėje ir Urugvajuje siekiant atitikimo EB šviežios mėsos importo taisyklėms, taikomoms įvairioms kategorijoms pagal apdorojimą priskiriamiems mėsos produktams. Sprendimą 97/222/EB reikėtų atitinkamai iš dalies pakeisti.
(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 97/222/EB priedo I dalis pakeičiama šio reglamento I priedu.
2. Sprendimo 97/222/EB priedo II dalis pakeičiama šio reglamento II priedu.
2 straipsnis
Šis sprendimas skirtas valstybėms narėms.
Priimta Briuselyje, 2002 m. birželio 13 d.